《江山送客次韵》
宋代·于石

依依柳色黯江亭，酒味离愁孰重轻。
攜手忍着分手处，别时争似见时情。
百年离合悲欢事，一笑东西南北程。
芳草斜阳渺无际，何当重问白鸥盟。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。